Venezia_Football_Club
Canpionato de Serie B 2022/23
Spal - Venezia : 2 a 0. 7' Crnigoj in parcusion, va vełose inte ła metà canpo aversaria, no'l deside de tirar el cross ma so'l primo pało e el portier Alfonso para. 9' : Parcusion de Johnsen so ła parte de dreta dopo un eror de ła Spal, cross baso par Connolly che'l ze soło da ła parte roversa. Stop zbajà, el tozo ingleze el sistema el bałon e tira, voła Alfonso par aslar el bałon sora ła traversa. 13' : cross deTripaldelli che pesca Moncini in area, zirada de l'atacante che ła vien respenzesta da Joronen. 16' : Cruisance da ła trecuarti dreta serca Pohjanpalo che va de testa, el bałon el supara non de tanto el segondo pało. 17': Bota par Johnsen che'l ze a tera, l'albitro el ferma el zogo par védar come che'l sta. 22': Amonìo Candela par fało so Tripaldelli. 26' Moncini crossa par l'inserimento de Proia che va de testa, bałon a łado. 28' : Senja La Mantia. 29' : Candela so Moncini no'l ghe mete el zusto inpenjo e cusì el tira el cross, La Mantia antisipa Ullmann e Joronen no'l ze bon de parar e el zogador ferareze el senja. 32' : Sercà ancora Proia, stavolta da Maistro, tiro che no preocupa el portier Joronen. 36' : Crnigoj sfonda so ła fasa de sanca, no ghe ze parò nesun zboco, po' Ullmann buta zo un aversario e fa un fało in ataco. 38' : Pohjanpalo senja. 39' : El VAR controła e anuła el gol. 40' : Connolly łasa Pohjanpalo che va vanti, el senja ma ghe ze na ganba de l'ùltemo defensor. Cartełin zało par Meccaniello par fało ancora so Connolly. 45' Dopio canbio par el Venezia: fora Johnsen e Candela, drento Modolo e Tessmann. 48' : Ghe prova Cruisance ma njente da far. 49' : Wisniewski se perde Moncini so un sujerimento rivà da ła trecuarti, ma Joronen in usida el scherma l'atacante che gaveva batùo a bota segura. 51' :Tentativo de Valzania da'l łimite de l'area de rigor, tiro a tera che parò el tèrmena asé a łado. 54' : Concluzion dapò un cross de Dickmann che'l fenise par un njente oltra i łenji de'l Venezia. 58' Canbio Venezia: fora Connolly, drento Novakovich. 61' : Johnsen so ła sanca el łaora un bon bałon par Novakovich che soło davanti ad Alfonso ma defiłà a sanca. El prova a métarla tra łe ganbe de'l portier de ła Spal, ma el para. 63' : Punision vełutada da ła trequarti, Varnier scanpa a tute łe marcadure e va al colpo di testa da do passi, el bałon el fenise clamorozamente in alto. 64': Do canbi par ła Spal : fora Proia e Maistro, drento Zanellato e Rabbi. 66' : Pasajo profondo par Novakovich che'l ze in pozision regołar davanti a'l portier Alfonso in area, ma el zogador no'l serca el colpo soto ma pìtosto cueło piasà so'l segondo pało, el bałon el fenise masa  łontan da ła porta. 73' : Canbio Venezia; fora Cuisance, drento Cherishev. 78' : cartełin zało a Fiordilino par proteste. 80' : Canbio Spal: fora La Mantia, drento Finotto. 82' : Rabbi el vien łasà masa łibaro in area da Wisniewski, tiro a bota seguro che parò va a bàter so'l segondo pało e no'l fenise in rede. 85' : Canbio Venezia: fora Pierini, drento Crnigoj. 86' : Do cartełini załi par Tessmann e el ze roso. Fało inzenuo de Tessmann che za amonìo el se ciapa el cartełin roso. 92' : Finotto senja el segondo gol. Cartełin zało parché el se ga cavà ła maja dapò che'l ga ezultà.